**Samarbejdsaftale mellem Lungeforeningen og XXX Kommune en netværksgruppe for mennesker med en lungesygdom tæt inde på livet**

Lungeforeningen samarbejder med **XXX Kommune** om en netværksgruppe med mødested på **XXX**. Nærværende samarbejdsaftale vedrører drift af netværksgruppen for mennesker med en lungesygdom tæt inde på livet. Aftalen er tænkt som en inspiration til at sikre de gode og smidige samarbejdsflader for en selvkørende netværksgruppe – med støtte fra Lungeforeningen.

Lungeforeningen arbejder efter ledestjernen og visionen om **Sundere lunger – livet igennem:** ”Det nyfødte barns første selvstændige handling er at trække vejret. Og når vi en dag holder op, markerer dét livets afslutning. Derfor skal vi passe på de lunger, der sætter os i stand til at trække vejret. Vi skal forebygge, at lungerne bliver syge. Vi skal hjælpe alle dem, hvis lunger alligevel er blevet det. Og vi skal forbedre mulighederne for, at de kan blive helbredt igen. Lungeforeningens vision er et samfund, hvor flere har sundere lunger – livet igennem.”

Netværksgruppen har både et socialt og støttende formål. Udover at give større synlighed omkring lungesagen, har den til formål at give mennesker med en lungesygdom tæt inde på livet, en mulighed for at mødes med ligesindede. Deltagerne kan via netværksgruppen få mulighed for at:

* udveksle erfaringer om at håndtere en kronisk lungesygdom
* få faglig viden, som har relation til det at være kronisk lungesyg – f.eks. gennem oplæg ved en læge, sygeplejerske, fysioterapeut, socialrådgiver, diætist eller lign.
* træne med ligesindede
* synge i lungekor eller anden fælles aktivitet der sættes i gang
* danne netværk med ligestillede og deres pårørende
* få et bedre kendskab til Lungeforeningens arbejde og organisation
* få viden og lyst til at blive en aktiv støtte til og part i lungesagen, f.eks. ved at melde sig ind som medlem i Lungeforeningen

Det er målsætningen, at der hver gang minimum deltager **xx personer** i netværksgruppen.

Udover mennesker med en lungesygdom kan pårørende, relevante sundhedspersoner og andre med interesse i lungesagen deltage i netværket. Fordelingen af deltagere bør dog have en overvægt af mennesker med en lungesygdom og deres pårørende.

Vi opfordrer deltagerne til at støtte lungesagen med et medlemskab i Lungeforeningen.

For at sikre det smidige samarbejde indeholder samarbejdsaftalen en fordeling af roller og mellem Lungeforeningen og netværksgruppen selv, repræsenteret ved en tovholder/tovholdergruppe. Vi forventer at alle tovholdere er medlem af Lungeforeningen.

**Lungeforeningen**:

* er behjælpelig med at profilere netværksgruppen eksternt via presseomtaler mv.
* er behjælpelig med at profilere netværksgruppens arrangementer i LUNGENYT og på foreningens hjemmeside
* kan efter aftale sende invitationer til medlemmer i området
* er ansvarlig for at sende foreningens pjecer og andet relevant materiale til at uddele på netværkets møder (efter forespørgsel fra tovholderen)
* støtter netværksgruppen med op til 2000 kr. pr. år – netværksgruppen beslutter selv, hvad pengene skal gå til (honorar til oplægsholder, kaffe, en udflugt, træningsremedier osv.) Der er også muligheder for at søge om ekstra midler i det muliges omfang.
* er behjælpelig med film, pjecer og evt. fremmøde med præsentation (i det muliges kunst)
* tilbyder sparring i forskellige situationer hvor der er behov for det og hjælper med at finde oplægsholdere (i det muliges kunst)

**Kommunen**:

* udpeger en kontaktperson iblandt sine ansatte, som står for kontakt til netværksgruppen og Lungeforeningen
* stiller lokale til rådighed, som er egnet til formålet
* informerer sine borgere, der kunne have interesse i netværket
* hjælper med at finde frem til en eller flere borgere, som vil være tovholdere for netværksgruppen
* er bevidst om Lungeforeningens materialer og tilbud samt bruger og informerer om dem, hvor det er relevant (f.eks. pjecer, KOL-film og forummet www.snakomlunger.dk)
* er ansvarlig for at profilere netværksgruppen via de kanaler, kommunen råder over, f.eks. nyhedsbreve, intranet eller ophængte plakater, hvor patienterne/borgerne kommer – har stedet KOL-rehabilitering, inviteres deltagerne til netværksgruppen – og eksternt til relevante faglige netværk, f.eks. praksissygeplejersker og tværsektorale KOL-netværk

**Tovholderen eller tovholdergruppen (valgt blandt netværksgruppens deltagere):**

* er den primære kontakt til Lungeforeningen
* sørger for at tilrettelægge hvert møde
* giver besked om ændringer/aflysninger af planlagte møder til deltagerne (enten via e-mail, telefon eller hjemmesiden afhængig af, hvilken form netværksgruppen beslutter sig for)
* sikrer at der kommer nyt om netværksgruppens møder på Lungeforeningens hjemmeside og i medlemsbladet LUNGENYT (hvis der er noget)
* indsender dokumentation for udgifter, som Lungeforeningen skal dække fx kaffe/kage mv.– Lungeforeningen står for at lave regnskab
* er med til at opfordre deltagerne til at støtte lungesagen med et medlemskab i Lungeforeningen
* kontakter Lungeforeningen, når der er behov for materiale til gruppen

Det er aftalt, at netværksgruppen finder sted \_\_\_\_\_ gang om måneden på nær \_\_\_\_\_?

Dato:

Underskrift:

Netværksgruppetovholder/e

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Titel Lungeforeningen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Titel

Ansat i kommunen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Titel